ภาษีโรงเรือนและที่ดิน

คือ  ภาษีที่จัดเก็บจากโรงเรือนหรือสิ่งปลูกสร้างอย่างอื่นๆ กับที่ดินที่ใช้ประโยชน์เนื่องไปกับโรงเรือนหรือสิ่งปลูกสร้างนั้นทรัพย์สิน ที่ต้องเสียภาษีโรงเรือนและที่ดิน ได้แก่ โรงเรือนหรือสิ่งปลูกสร้าง  และที่ดินซึ่งใช้ต่อเนื่องกับโรงเรือนและสิ่งปลูกสร้างนั้น และในปีที่ผ่านมาได้มีการใช้ประโยชน์ในทรัพย์สินนั้น เช่น ให้เช่า ใช้เป็นที่ทำการค้าขาย ที่ไว้สินค้า   ที่ประกอบอุตสาหกรรม  ให้ญาติ  บิดา  มารดา  บุตร  หรือผู้อื่นอยู่อาศัย  หรือใช้ประกอบกิจการอื่น ๆ เพื่อหารายได้ และไม่เข้าข้อยกเว้นตามกฎหมาย
ระยะเวลาการยื่นแบบแสดงรายการทรัพย์สินเพื่อเสียภาษี

เจ้าของทรัพย์สินต้องยื่นแบบแสดงรายการเพื่อเสียภาษีโรงเรือนและที่ดิน (ภรด.2) ณ สำนักงานของ องค์กรปกครองส่วนท้องถิ่นที่โรงเรือนหรือสิ่งปลูกสร้างนั้นตั้งอยู่ภายในเดือนกุมภาพันธ์ของทุกปี
หลักฐานที่ใช้ประกอบการเสียภาษี
1. กรณีเป็นการเสียภาษีโรงเรือนและที่ดินรายใหม่ เช่น

1)  สำเนาทะเบียนบ้าน / บัตรประจำตัวประชาชนของผู้มีหน้าที่เสียภาษี

2)  สำเนาโฉนดที่ดิน – สัญญาซื้อขายโรงเรือน

3)  สัญญาเช่าโรงเรือน / สัญญาเช่าที่ดิน

4)  ทะเบียนพาณิชย์ – ทะเบียนการค้า - ทะเบียนภาษีมูลค่าเพิ่ม

5)  ใบอนุญาตปลูกสร้างอาคาร

6)  หนังสือรับรองห้างหุ้นส่วน / บริษัท-งบดุล

7)  ใบอนุญาตตั้งหรือประกอบกิจการ โรงงาน

8)  ใบอนุญาตสะสมอาหารหรือใบอนุญาตประกอบกิจการค้า

9)  หลักฐานอื่น ๆ ที่แสดงการเริ่มใช้ประโยชน์ของทรัพย์สิน

10)  แผนที่ตั้งของที่ดินและโรงเรือนหรือสิ่งปลูกสร้างที่เสียภาษี

11)  หนังสือมอบอำนาจ (กรณีมีผู้อื่นมายื่นแบบ ภรด.2 แทน)

12)  ในกรณีที่โรงเรือนมีผู้ถือกรรมสิทธิ์ร่วมกันหลายคน ให้ผู้ถือกรรมสิทธิ์ร่วมลงลายมือชื่อในแบบภรด.2 ในฐานะผู้รับประเมินทุกคน หรือจะมอบอำนาจให้คนใดคนหนึ่งก็ได้  การมอบต้องทำเป็นหนังสือและปิดแสตมป์ตามกฎหมาย 
การคำนวณภาษี  การประเมินค่ารายปี
และอัตราค่าภาษี

1.  ผู้รับประเมินชำระภาษีปีละครั้งตามค่ารายปี

2.  อัตราร้อยละ 12.5 ของค่ารายปี
ค่าภาษี =  ค่ารายปี X 12.5%
การอุทธรณ์การประเมินภาษี

เมื่อผู้เสียภาษีได้รับแจ้งการประเมินแล้ว ไม่พอใจในการประเมินของพนักงานเจ้าหน้าที่  โดยเห็นว่าค่าภาษีสูงเกินไปหรือประเมินไม่ถูกต้อง ก็มีสิทธิยื่นอุทธรณ์ได้โดยยื่นอุทธรณ์ตามแบบที่กำหนด (ภรด.9) ภายใน 15 วัน นับแต่วันที่ได้รับแจ้งการประเมิน และเมื่อได้รับแจ้งผลการชี้ขาดแล้วยังไม่เป็นที่พอใจก็มีสิทธินำเรื่องร้องต่อศาลได้ภายใน 30 วัน นับแต่วันที่ได้รับแจ้งความให้ทราบคำชี้ขาด
ภาษีป้าย

ป้ายที่ต้องเสียภาษี  ได้แก่  ป้ายแสดงชื่อ  ยี่ห้อ  หรือ เครื่องหมายที่ใช้ในการประกอบการค้า  หรือประกอบกิจการอื่นเพื่อหารายได้  ไม่ว่าจะแสดง  หรือโฆษณาไว้ที่วัตถุใด ๆ ด้วยอักษร  ภาพ หรือเครื่องหมายที่เขียนแกะสลัก จารึก หรือทำให้ปรากฏด้วยวิธีใด ๆ 
ระยะเวลาการยื่นแบบแสดงรายการทรัพย์สินเพื่อเสียภาษี

เจ้าของป้ายต้องยื่นแบบแสดงรายการเพื่อเสียภาษีป้าย  (ภป.1)  ณ สำนักงานของ องค์กรปกครองส่วนท้องถิ่นที่ป้ายนั้นตั้งอยู่ภายในเดือนมีนาคมของทุกปี
หลักฐานที่ใช้ประกอบการเสียภาษีป้าย

เพื่อความสะดวกในการเสียภาษี ควรแนะนำผู้มีหน้าที่เสียภาษีนำหลักฐานประกอบการยื่นแบบแสดงรายการเพื่อเสียภาษี (ภป.1)  เท่าที่จำเป็น เพียงเพื่อประโยชน์ในการจัดเก็บภาษีเท่านั้น
กรณีป้ายที่ติดตั้งใหม่  ผู้มีหน้าที่เสียภาษีป้ายที่ติดตั้งใหม่  ได้แก่
1)  บัตรประจำตัวประชาชน

2)  สำเนาทะเบียนบ้าน
3)  ทะเบียนภาษีมูลค่าเพิ่ม
4)  หนังสือรับรองหุ้นส่วนบริษัท
5)  ใบอนุญาตติดตั้งป้ายหรือใบเสร็จรับเงินจากร้านทำป้าย

กรณีป้ายรายเก่า  ผู้มีหน้าที่เสียภาษีป้ายที่เคยยื่นแบบแสดงรายการเพื่อเสียภาษีป้ายไว้แล้ว ควรนำใบเสร็จรับเงินค่าภาษีป้ายครั้งก่อนมาแสดงด้วย
การคำนวณพื้นที่ป้าย อัตราค่าภาษีป้าย และการคำนวณภาษีป้าย

ป้ายอักษรไทยล้วน (3 บาทต่อ 500 ตร.ซม.)

การคำนวณภาษี (250 X 250) X 3 = 375.- บาท

                  500

(2)  อักษรไทยปนกับอักษรต่างประเทศ / ภาพ / เครื่องหมายอื่น (20 บาทต่อ 500 ตร.ซม.)




การคำนวณภาษี (250 X 250) X 20 = 2,500.-บาท
                                  500

(3) ก. ไม่มีอักษรไทย (40 บาทต่อ 500 ตร.ซม.)



การคำนวณภาษี  (250 X 250) X40 = 5,000.- บาท


    500

(3) ข. อักษรไทยบางส่วนหรือทั้งหมดอยู่ใต้ หรือต่ำกว่าอักษรต่างประเทศ คำนวณภาษีเช่นเดียวกับ(3) ก.


ป้ายที่เปลี่ยนแปลงแก้ไขพื้นที่ป้าย  ข้อความ  ภาพ หรือเครื่องหมายบางส่วนในป้าย  ได้เสีย  ภาษีป้ายแล้วอันเป็นเหตุให้ต้องเสียภาษีป้ายเพิ่มขึ้น ให้คิดอัตรา ตาม (1) (2) (3)ก. (3)ข. แล้วแต่กรณี และให้เสียเฉพาะเงินภาษีที่เพิ่มขึ้น

ป้ายใดเสียต่ำกว่า 200 บาท ให้เสีย 200 บาท
ภาษีบำรุงท้องที่

ภาษีบำรุงท้องที่  หมายถึง  พื้นที่ดิน และให้หมายความรวมถึงพื้นที่ที่เป็นภูเขาหรือที่มีน้ำน้อยด้วย 

เจ้าของที่ดิน หมายถึง บุคคลหรือคณะบุคคลไม่ว่าจะเป็นบุคคลธรรมดาหรือนิติบุคคลซึ่งมีกรรมสิทธิ์ในที่ดิน หรือครอบครองอยู่ในที่ดินที่ไม่เป็นกรรมสิทธิ์ของเอกชน  
* ให้ผู้มีหน้าที่เสียภาษีบำรุงท้องที่ชำระภาษีภายในเดือนเมษายนของทุกปี

ผู้มีหน้าที่ชำระภาษีไม่ชำระภาษีตามกำหนด ต้องเสียเงินเพิ่ม โดยมีรายละเอียดดังนี้
- ไม่ยื่นแบบแสดงรายการที่ดินภายในเวลาที่กำหนดให้เสียเงินเพิ่มร้อยละสิบของจำนวนเงินที่ต้องเสียภาษี
-    ไม่ชำระภาษีภายในกำหนด ให้เสียเงินเพิ่มร้อยละสองต่อเดือนของจำนวนเงินที่ต้องเสียภาษี

ส่วนการคลัง
องค์การบริหารส่วนตำบลหงษ์เจริญ
โทร. 077-613-024

